**JAVNI RAZPIS ZA SOFINANCIRANJE PROJEKTOV**

**SOCIALNE AKTIVACIJE+**

Javni razpis delno financira Evropska unija, in sicer iz Evropskega socialnega sklada plus. Javni razpis se izvaja v okviru Programa evropske kohezijske politike v obdobju 2021–2027 v Sloveniji, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 7 »Dolgotrajna oskrba in zdravje ter socialna vključenost«, specifičnega cilja ESO4.8 »Pospeševanje dejavnega vključevanja za spodbujanje enakih možnosti, nediskriminacije in aktivne udeležbe ter povečevanje zaposljivosti, zlasti za prikrajšane skupine (ESS+)«. Na javnem razpisu bodo izbrane operacije. Operacijo v okviru tega javnega razpisa predstavlja projekt izbranega prijavitelja.

**RAZPISNA DOKUMENTACIJA**

**UVOD**

Razpisna dokumentacija dopolnjuje besedilo Javnega razpisa za sofinanciranje projektov socialne aktivacije+ ter dodatno pojasnjuje naslednje elemente besedila javnega razpisa:

* dodatna pojasnila glede doseganja kvantificiranih kazalnikov,
* dodatna pojasnila glede načina izvedbe javnega razpisa,
* pogoji za kandidiranje na javnem razpisu in preverjanje izpolnjevanja pogojev,
* merila za ocenjevanje,
* postopek in način izbora prejemnikov sredstev – strokovno ocenjevanje.

Razpisna dokumentacija vsebuje tudi obrazce in priloge za oddajo vloge na javni razpis.

Prijavitelji in projektni partnerji so dolžni pri pripravi in izvajanju projektov upoštevati tako besedilo javnega razpisa kot tudi besedilo razpisne dokumentacije.

1. **DODATNA POJASNILA GLEDE DOSEGANJA KVANTIFICIRANIH KAZALNIKOV**
   1. **Kazalniki učinka**

Glede na predvidene kazalnike v Programu evropske kohezijske politike v obdobju 2021–2027 v Sloveniji (v nadaljevanju: PEKP 2021-2027) morajo projekti, ki bodo sofinancirani v okviru predmetnega javnega razpisa, v času izvajanja dosegati naslednja kazalnika učinka:

* **EECO02 - Brezposelni, vključno z dolgotrajno brezposelnimi,**
* **EECO04 – Neaktivni.**

Za izpolnitev kazalnika učinka se šteje vključitev osebe iz ciljne skupine javnega razpisa v program socialne aktivacije+ (v nadaljevanju: SA+), pri čemer je za izpolnitev kazalnika pogoj, da je z osebo podpisana pogodba o vključitvi osebe v izvajanje programa SA+ (v nadaljevanju: pogodba o vključitvi), in da je oseba v program vključena vsaj 40 (štirideset) ur.

V posamezen program SA+ je lahko istočasno vključenih največ 15 (petnajst) oseb iz ciljnih skupin (v nadaljevanju: udeleženci). V primeru izstopov udeležencev ali izhodov v različne oblike zaposlitve, izobraževanja/usposabljanja ali pridobivanja kvalifikacij, bodo ti lahko nadomeščeni z novimi udeleženci.

* + 1. ***Vključevanje oseb v programe SA+***

Informiranje in motiviranje oseb za vključevanje v programe SA+ bo potekalo preko centrov za socialno delo (v nadaljevanju: CSD) in uradov za delo ZRSZ (v nadaljevanju: UD), ki bodo pripravili nabor oseb iz ciljnih skupin za vključitev v programe. Izbrani izvajalec projektov SA+ (v nadaljevanju: upravičenec) mora aktivno sodelovati s CSD in UD pri naboru ustreznih udeležencev, tj. mora za vključitev v vsak posamezen program tudi sam predlagati dodatne potencialne kandidate, ki izpolnjujejo pogoje za vključitev, določene v poglavjih 5.1, 5.2 in 5.3 javnega razpisa, in mora na poziv strokovnega delavca na CSD ali UD sodelovati pri izvedbi individualnih razgovorov s kandidati z namenom motiviranja za vključitev v program SA+.

Upravičenec mora organizirati in izvesti najmanj eno informativno predstavitev programa. Pripraviti mora vabilo na informativno predstavitev programa in ga posredovati na CSD in UD, ki bosta vabilo posredovala potencialnim kandidatom za vključitev v program. V kolikor po izvedeni informativni predstavitvi programa ne bo dovolj zainteresiranih kandidatov za vključitev v program, mora upravičenec ponavljati izvedbe informativnih predstavitev, dokler ne pridobi zadostnega števila kandidatov za zapolnitev skupine (tj. 15 udeležencev) oziroma do zaključka 3. meseca izvajanja 2. faze programa SA+.

Upravičenec mora na informativne predstavitve vabiti tudi CSD in UD. O vsaki izvedeni informativni predstavitvi mora poročati v aplikaciji SA[[1]](#footnote-2).

Po izvedeni informativni predstavitvi programa se upravičenec s kandidati, zainteresiranimi za vključitev v program SA+, dogovori za podpis pogodbe o vključitvi, ki predstavlja podlago za vključitev v program.

Udeleženci bodo vključeni v program SA+ v tistem kraju izvedbe, ki je najbliže njihovem kraju prebivanja.

79.f člen Zakona o socialnem varstvu (Uradni list RS, št. 3/07– uradno prečiščeno besedilo, [23/07 – popr.](http://www.uradni-list.si/1/objava.jsp?sop=2007-21-1207), [41/07 – popr.](http://www.uradni-list.si/1/objava.jsp?sop=2007-21-2284), [61/10](http://www.uradni-list.si/1/objava.jsp?sop=2010-01-3350) – ZSVarPre, [62/10](http://www.uradni-list.si/1/objava.jsp?sop=2010-01-3387) – ZUPJS, [57/12](http://www.uradni-list.si/1/objava.jsp?sop=2012-01-2404), [39/16](http://www.uradni-list.si/1/objava.jsp?sop=2016-01-1707), [52/16](http://www.uradni-list.si/1/objava.jsp?sop=2016-01-2294) – ZPPreb-1, 15/17 – DZ, [29/17](http://www.uradni-list.si/1/objava.jsp?sop=2017-01-1524), [54/17](http://www.uradni-list.si/1/objava.jsp?sop=2017-01-2437), [21/18](http://www.uradni-list.si/1/objava.jsp?sop=2018-01-0887) – ZNOrg, [31/18](http://www.uradni-list.si/1/objava.jsp?sop=2018-01-1403) – ZOA-A, [28/19](http://www.uradni-list.si/1/objava.jsp?sop=2019-01-1329), [189/20](http://www.uradni-list.si/1/objava.jsp?sop=2020-01-3287) – ZFRO, [196/21](http://www.uradni-list.si/1/objava.jsp?sop=2021-01-3898) – ZDOsk, [82/23](http://www.uradni-list.si/1/objava.jsp?sop=2023-01-2528) in 84/23 – ZDOsk-1) določa, da se podatki za udeležence zbirajo na podlagi pisnega soglasja osebe oziroma njenega zakonitega zastopnika, neposredno od osebe oziroma njenega zakonitega zastopnika in od drugih upravljavcev zbirk podatkov, za katere je oseba oziroma njen zakoniti zastopnik podal pisno soglasje. Skladno z navedenim mora upravičenec pred pričetkom zbiranja podatkov o udeležencu, tj. še pred podpisom pogodbe o vključitvi udeleženca v izvajanje programa SA+, od udeleženca pridobiti pisno soglasje za zbiranje in obdelavo osebnih podatkov. Za ta namen lahko uporabi osnutek soglasja za pridobivanje in obdelavo osebnih podatkov udeležencev na operacijah, ki je Priloga št. 9 Navodil posredniškega telesa MDDSZ upravičencem o izvajanju operacij in upravičenih stroških v okviru Programa evropske kohezijske politike v obdobju 2021–2027 v Sloveniji.

V kolikor upravičenec do zaključka 3. meseca izvajanja 2. faze programa SA+ ne pridobi zadostnega števila udeležencev za zapolnitev skupin, mora dokazati, da za to obstajajo utemeljeni razlogi[[2]](#footnote-3), pri čemer postopa kot določeno v 15. členu pogodbe o sofinanciranju. Poleg utemeljitve, zakaj skupina ni zapolnjena, mora upravičenec priložiti tudi dokazila, iz katerih mora biti razvidno, da je izvedel dodatne aktivnosti za pridobitev novih udeležencev, in da izvaja dodatne aktivnosti z obstoječimi udeleženci.

* 1. **Kazalniki rezultata**

Glede na predvidene kazalnike v PEKP 2021–2027 morajo projekti, ki bodo sofinancirani v okviru predmetnega javnega razpisa, v času izvajanja dosegati naslednja kazalnika rezultata:

* **EECR02 - Udeleženci, ki so po zaključku sodelovanja vključeni v izobraževanje ali usposabljanje,**
* **EECR04 – Udeleženci, ki imajo po zaključku sodelovanja zaposlitev.**

Vključenost osebe v izobraževanje ali usposabljanje pomeni, da se bo oseba vključila v izobraževanje/usposabljanje bodisi v okviru programov aktivne politike zaposlovanja (v nadaljevanju: APZ), bodisi v programe izobraževanja, ki niso del programov APZ. Za zaposlitev osebe se šteje samozaposlitev, zaposlitev na običajnem trgu dela ali zaposlitev oziroma opravljanje dela, ki je primerljivo z zaposlitvijo.

Izbrani prijavitelji si morajo prizadevati, da se bo, glede na regijo izvajanja projekta SA+:

* **predvidoma 14 % udeležencev v KRVS** in **16 % udeležencev v KRZS** vključilo v izobraževanje ali usposabljanje in
* **predvidoma 19 % udeležencev v KRVS** in **12 % udeležencev v KRZS** zaposlilo.

Izbrani prijavitelji so dolžni spremljati uspešnost realizacije zgoraj opredeljenih kazalnikov rezultata od zaključka 2. faze programa SA+ oziroma izhoda posameznega udeleženca iz programa SA+ do vključno 28. (osemindvajsetega) dne po zaključku 2. faze programa SA+ oziroma po izhodu posameznega udeleženca iz programa SA+.

Podrobnejša pojasnila glede spremljanja kazalnikov so opredeljena v Specifičnih navodilih upravičencem za izvajanje programov v okviru Javnega razpisa za sofinanciranje projektov socialne aktivacije+, ki so priloga št. 6 razpisne dokumentacije.

1. **DODATNA POJASNILA GLEDE NAČINA IZVEDBE JAVNEGA RAZPISA**

Javni razpis je, glede na obravnavane ciljne skupine, ki so opredeljene v 5. poglavju javnega razpisa, **razdeljen na 3 (tri) ločene sklope**. Specifike posameznega sklopa so določene v besedilu javnega razpisa - v kolikor teh specifik ni, veljajo enake določbe za vse sklope.

**Prijavitelj mora posamezen program izvajati v kraju, ki je kot kraj izvedbe programa določen v Prilogi št. 5 razpisne dokumentacije.** Pri tem se kot kraj izvedbe upošteva območje, ki ga pokriva v Prilogi št. 5 navedena poštna številka (in ne npr. območje občine).

V vsakem posameznem kraju izvedbe, določenem za posamezen projekt v Prilogi št. 5 razpisne dokumentacije, mora biti predvidena izvedba 5 programov SA+.

Na območju katerega CSD se bo posamezen program izvajal, je razvidno iz Priloge št. 5 razpisne dokumentacije.

1. **POGOJI ZA KANDIDIRANJE NA JAVNEM RAZPISU IN PREVERJANJE IZPOLNJEVANJA POGOJEV**

Strokovna komisija bo preverila izpolnjevanje pogojev za kandidiranje na javnem razpisu za pravočasno prispele in formalno popolne vloge prijaviteljev. V primeru, da kateri koli izmed pogojev ni izpolnjen, se ocenjevanje po merilih ne izvede, vloga pa se zavrne.

Zahtevane pogoje prijavitelj in projektni partnerji dokazujejo na način, kot izhaja iz spodnje tabele:

|  |  |
| --- | --- |
| **POGOJ** | **DOKAZILO - NAČIN PREVERJANJA** |
| **PROJEKTNO PARTNERSTVO:** | |
| * na javnem razpisu prijavitelj kandidira sam ali v projektnem partnerstvu z največ štirimi projektnimi partnerji - projektno partnerstvo sestavlja največ 5 (pet) pravnih oseb, tj. prijavitelj in 4 (štirje) projektni partnerji | * Obrazec št. 1: Prijavnica. |
| **PRIJAVITELJ/PROJEKTNI PARTNER:** | |
| * je pravna oseba javnega ali zasebnega prava s sedežem v Republiki Sloveniji, ki je bila ustanovljena vsaj eno leto dni pred datumom, določenim za oddajo vlog na javni razpis | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES). |
| * ima odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES) | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES). |
| * ima sposobnost vnaprejšnjega financiranja projekta | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. |
| * ima poravnane vse zapadle davke in druge obvezne dajatve v Republiki Sloveniji, zapadle do vključno zadnjega dne v mesecu pred rokom, določenim za oddajo vloge na javni razpis, oziroma nima neporavnanih obveznosti v višini 50 EUR ali več in je predložil vse obračune davčnih odtegljajev za dohodke iz delovnega razmerja za zadnjih pet let do dneva oddaje prijave | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (FURS). |
| * ni v stečajnem postopku, postopku prenehanja delovanja, postopku prisilne poravnave ali postopku likvidacije | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES). |
| * nima neporavnanih obveznosti (iz naslova integralnih sredstev in namenskih sredstev kohezijske politike) do ministrstva, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz evidenc ministrstva. |
| * za iste upravičene stroške, ki bodo predmet financiranja tega javnega razpisa, ni in ne bo dobil drugih javnih sredstev | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. |
| * odgovorna oseba ni bila pravnomočno obsojena zaradi kaznivega dejanja v zvezi s svojim poklicnim ravnanjem | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz evidenc Ministrstva za pravosodje. |
| * ni kršil pogodbenih zavez pri izvajanju projektov, izbranih na preteklih javnih razpisih za sofinanciranje projektov socialne aktivacije v pristojnosti ministrstva[[3]](#footnote-4). Za kršitev se šteje, če je prišlo do odstopa od pogodbe na strani ministrstva | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz evidenc ministrstva. |
| **PROJEKT:** | |
| * v vsakem posameznem kraju izvedbe, določenem za posamezen projekt v Prilogi št. 5, je predvidena izvedba 5 programov SA+ | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. |
| * zagotovljene so ustrezne tehnične zmogljivosti za izvedbo programov, in sicer:   + zagotovljeni so ustrezni prostori za izvedbo programov v **vsakem** **kraju izvedbe**, določenem za posamezen projekt v Prilogi št. 5;   + prostor se šteje kot ustrezen, v kolikor izpolnjuje sledeče pogoje: skupna kvadratura notranjih prostorov mora znašati vsaj **60 m2**, pri čemer mora biti vsaj enprostorv velikosti najmanj 30 m2,**namenjen skupinski izvedbi obveznih vsebin programov SA+**, en ločen prostor (samostojna soba) v velikosti najmanj 10 m2 namenjen individualnemu svetovanju, en prostor pa predstavlja sanitarije. Prostori morajo imeti zagotovljeno dnevno svetlobo, ustrezno zračenje ter temperaturo v skladu s predpisi, ki urejajo varstvo pri delu. Prostori morajo biti **dostopni gibalno oviranim osebam**. Prostori, v katerih se bodo izvajale obvezne vsebine programov SA+, morajo biti ves čas izvajanja čisti in urejeni. Prijavitelj mora v prostorih, v katerih se bodo izvajali obvezni moduli programov SA+, zagotoviti najmanj **1 (en) računalnik z internetno povezavo**, ki ga bodo lahko uporabljali udeleženci programov SA+ | * Obrazec št. 1: Prijavnica. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Priloga št. 15: Izpis iz zemljiške knjige, najemna pogodba[[4]](#footnote-5) ali drug pravni akt, iz katerega je razvidna ureditev medsebojnih pravic in obveznosti, vezanih na nepremičnino. * Priloga št. 16: Načrt prostorov oziroma izris tlorisa prostorov, iz katerega je razvidna zahteva glede velikosti in razdelitve prostorov.   *Priloženi morajo biti izpisi iz zemljiških knjig/najemne pogodbe ali drugi pravni akti ter tlorisne skice za prostore v vseh razpisanih krajih izvajanja programov v okviru posameznega projekta.* |
| * zagotovljeni so ustrezni kadrovski pogoji za izvedbo programov, in sicer:  1. **Pogoji za SKLOP 1:**  * predvideno je ustrezno število strokovnih skupin glede na število krajev izvedbe, določeno za posamezen projekt v Prilogi št. 5; * osebe, nominirane v strokovno skupino, sodelujejo v le eni strokovni skupini; * kadrovska zasedba strokovne skupine je ustrezna, tj. za vsako strokovno skupino sta predvidena najmanj **2 strokovna sodelavca**, ki imata:   + zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) in   + dodatna znanja, pridobljena z usposabljanjem/izobraževanjem/specializacijo v skupnem trajanju najmanj 50 ur, in sicer na vsebinskih področjih, navedenih v poglavju 8.3.1 javnega razpisa[[5]](#footnote-6) in   + najmanj 2 (dve) leti delovnih izkušenj v zadnjih 5 (petih)[[6]](#footnote-7) letih na področju opolnomočenja, dviga motivacije in/ali krepitve socialnih, funkcionalnih in delovnih kompetenc oseb iz ciljne skupine  1. **Pogoji za SKLOP 2:**  * predvideno je ustrezno število strokovnih skupin glede na število krajev izvedbe, določeno za posamezen projekt v Prilogi št. 5; * osebe, nominirane v strokovno skupino, sodelujejo v le eni strokovni skupini; * kadrovska zasedba strokovne skupine je ustrezna, tj. za vsako strokovno skupino sta predvideni najmanj **2 strokovni sodelavki[[7]](#footnote-8)**, in sicer:  1. **strokovna sodelavka ima**:  * zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Ur. list. RS, št. 46/06 in 8/17) in * dodatna znanja, pridobljena z usposabljanjem/izobraževanjem/specializacijo v skupnem trajanju najmanj 50 ur, in sicer na vsebinskih področjih, navedenih v poglavju 8.3.2 javnega razpisa in * najmanj 2 (dve) leti delovnih izkušenj v zadnjih 5 (petih)[[8]](#footnote-9) letih na področju opolnomočenja, dviga motivacije in/ali krepitve socialnih, funkcionalnih in delovnih kompetenc oseb iz ciljne skupine   **1 strokovna sodelavka, ki bo opravljala naloge kulturne mediatorke, ima**:   * zaključeno vsaj 3. stopnjo izobrazbe, * najmanj 1 (eno) leto delovnih izkušenj v zadnjih 5 (petih)[[9]](#footnote-10) letih na področju neposrednega dela z osebami iz ciljne skupine, * znanje slovenskega jezika in * znanje jezika oseb iz ciljne skupine  1. **Pogoji za SKLOP 3:**  * predvideno je ustrezno število strokovnih skupin glede na število krajev izvedbe, določeno za posamezen projekt v Prilogi št. 5; * osebe, nominirane v strokovno skupino, sodelujejo v le eni strokovni skupini; * kadrovska zasedba strokovne skupine je ustrezna, tj. za vsako strokovno skupino sta predvideni najmanj **2 strokovni sodelavki[[10]](#footnote-11)**, in sicer:   **1 strokovna sodelavka ima**:   * zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Ur. list. RS, št. 46/06 in 8/17) in * dodatna znanja, pridobljena z usposabljanjem/izobraževanjem/specializacijo v skupnem trajanju najmanj 50 ur, in sicer na vsebinskih področjih, navedenih v poglavju 8.3.3 javnega razpisa in * najmanj 2 (dve) leti delovnih izkušenj v zadnjih 5 (petih)[[11]](#footnote-12) letih na področju opolnomočenja, dviga motivacije in/ali krepitve socialnih, funkcionalnih in delovnih kompetenc oseb iz ciljne skupine   **1 strokovna sodelavka, ki bo opravljala naloge romske aktivatorke, ima**:   * zaključeno vsaj 3. stopnjo izobrazbe, * najmanj 1 (eno) leto delovnih izkušenj v zadnjih 5 (petih)[[12]](#footnote-13) letih na področju neposrednega dela z osebami iz ciljne skupine in * opravljeno nacionalno poklicno kvalifikacijo romski koordinator ali nacionalno poklicno kvalifikacijo romski pomočnik   ali   * zaključeno vsaj 3. stopnjo izobrazbe in * najmanj 5 (pet) let delovnih izkušenj na področju neposrednega dela z osebami iz ciljne skupine | * Obrazec št. 1: Prijavnica. * Preverljivo iz seznamov ministrstva in oddanih vlog. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Priloga št. 9: Življenjepis (CV) za strokovne sodelavce[[13]](#footnote-14). * Priloga št. 10: Kopija potrdila o zahtevani izobrazbi za strokovne sodelavce. * Priloga št. 11: Kopije dokazil za izkazovanje pridobljenih dodatnih znanj oziroma udeležbe na usposabljanjih/izobraževanjih/specializaciji[[14]](#footnote-15). * Obrazec št. 1: Prijavnica. * Preverljivo iz seznamov ministrstva in oddanih vlog. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Priloga št. 9: Življenjepis (CV) za strokovne sodelavce[[15]](#footnote-16). * Priloga št. 10: Kopija potrdila o zahtevani izobrazbi za strokovne sodelavce. * Priloga št. 11: Kopije dokazil za izkazovanje pridobljenih dodatnih znanj oziroma udeležbe na usposabljanjih/izobraževanjih/specializaciji. * Priloga št. 9: Življenjepis (CV) za strokovne sodelavce[[16]](#footnote-17). * Priloga št. 10: Kopija potrdila o zahtevani izobrazbi za strokovne sodelavce. * Priloga št. 12: Dokazilo o znanju slovenskega jezika[[17]](#footnote-18). * Priloga št. 13: Dokazilo o znanju tujega jezika. * Obrazec št. 1: Prijavnica. * Preverljivo iz seznamov ministrstva in oddanih vlog. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Priloga št. 9: Življenjepis (CV) za strokovne sodelavce[[18]](#footnote-19). * Priloga št. 10: Kopija potrdila o zahtevani izobrazbi za strokovne sodelavce. * Priloga št. 11: Kopije dokazil za izkazovanje pridobljenih dodatnih znanj oziroma udeležbe na usposabljanjih/izobraževanjih/specializaciji. * Priloga št. 9: Življenjepis (CV) za strokovne sodelavce[[19]](#footnote-20). * Priloga št. 10: Kopija potrdila o zahtevani izobrazbi za strokovne sodelavce. * Priloga št. 14: Dokazilo o opravljeni nacionalni poklicni kvalifikaciji. * Priloga št. 9: Življenjepis (CV) za strokovne sodelavce[[20]](#footnote-21). * Priloga št. 10: Kopija potrdila o zahtevani izobrazbi za strokovne sodelavce. |
| * zagotovljeno je, da bodo izvedene vse aktivnosti programa SA+, kot so določene v poglavjih 7.1 do 7.5 javnega razpisa; vsak program SA+ bo vseboval vse obvezne vsebine programa SA+, kot so za vsak posamezen modul programa določene v poglavju 7.2 javnega razpisa in se ne bo izvajal kot del javne službe | * Obrazec št. 1: Prijavnica. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. |
| * prijavitelj in, v primeru projektnega partnerstva, vsak projektni partner, imajo za prijavljeni projekt urejen pritožbeni postopek znotraj organizacije | * Obrazec št. 1: Prijavnica. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev.   *\* v primeru izbora prijavitelja na javnem razpisu mora prijavitelj in, v primeru projektnega partnerstva, vsak projektni partner, pritožbeni postopek urediti tudi z internim aktom in kopijo slednjega v roku 15 dni od podpisa pogodbe o sofinanciranju posredovati ministrstvu* |
| * izkazana je skladnost s cilji na ravni PEKP 2021-2027 ter s cilji in rezultati na ravni 7. prednostne naloge oziroma ESO4.8 specifičnega cilja, kot navedeno v poglavju 4 javnega razpisa | * Obrazec št. 1: Prijavnica. |
| * izkazan je prispevek k doseganju rezultata ESO4.8 specifičnega cilja prednostne naloge, kot navedeno v poglavju 4 javnega razpisa | * Obrazec št. 1: Prijavnica. |
| * projekt je realno izvedljiv in upošteva aktivnosti ter časovni in finančni okvir, določen z javnim razpisom | * Obrazec št. 1: Prijavnica. |
| * projekt obravnava ustrezno ciljno skupino, kot je za posamezen sklop javnega razpisa določena v poglavju 5 javnega razpisa | * Obrazec št. 1: Prijavnica. |
| * izkazana je skladnost s horizontalnimi načeli iz 9. člena Uredbe 2021/1060/EU Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjene z Uredbo (EU) 2023/435 Evropskega parlamenta in Sveta z dne 27. februarja 2023 (UL L št. 63, z dne 28. 2. 2023, str. 1) – skladnost z načeli spoštovanja temeljnih pravic, spodbujanja enakosti moških in žensk, preprečevanja diskriminacije in spodbujanja trajnostnega razvoja ob upoštevanju načela, da se ne škoduje bistveno | * Obrazec št. 1: Prijavnica. * Priloga št. 7: Kontrolni seznam za ukrep – DNSH. |

* 1. **Dodatna pojasnila glede kadrovskih zahtev pri izvajanju aktivnosti**
     1. **Strokovni sodelavci**

Strokovne naloge na projektu morajo izvajati **ustrezno usposobljene osebe,** tj. strokovna skupina, ki jo sestavljata najmanj 2 (dva) in največ 4 (štirje) strokovni sodelavci, ki lahko delo na projektu opravljajo na podlagi pogodbe o zaposlitvi (za polni ali krajši delovni čas) ali na podlagi avtorske ali podjemne pogodbe (če izvajajo naloge, ki ne zahtevajo sklenitve pogodbe o zaposlitvi, torej njihovo delo ne vsebuje elementov delovnega razmerja). Osebe, ki bodo v okviru projekta nastopale kot strokovni sodelavci, bodisi pri prijavitelju in/ali pri projektnih partnerjih, morajo izpolnjevati v besedilu javnega razpisa in razpisne dokumentacije določene zahteve glede izobrazbe, delovnih izkušenj in dodatnih znanj.

V primeru morebitne zamenjave strokovnih sodelavcev morajo prijavitelj in projektni partnerji zagotoviti njihovo nadomestitev s kadrom, ki izpolnjuje vse zahteve glede izobrazbe, delovnih izkušenj in dodatnih znanj, navedene v besedilu javnega razpisa in razpisne dokumentacije.

V primeru, da se pri prijavitelju ali pri projektnih partnerjih v času izvajanja projekta pridruži dodatni (nov) strokovni sodelavec, mora ta izpolnjevati vse zahteve glede izobrazbe, delovnih izkušenj in dodatnih znanj, navedene v besedilu javnega razpisa in razpisne dokumentacije.

Prijavitelj mora o nameravani zamenjavi strokovnega sodelavca oziroma o nameravanem imenovanju dodatnega strokovnega sodelavca pisno obvestiti skrbnika pogodbe na ministrstvu, kateremu posreduje vlogo za zamenjavo strokovnega sodelavca oziroma za imenovanje dodatnega strokovnega sodelavca, vključno z dokazili o izpolnjevanju pogojev za nov kader. Prijavitelj postopa kot zapisano v členu pogodbe o sofinanciranju, ki določa postopanje prijavitelja v primeru sprememb projekta.

Po prejemu zgoraj navedenega obvestila, vključno z ustreznimi dokazili, bo ministrstvo potrdilo ali zavrnilo izpolnjevanje pogojev. Nov kader lahko aktivnosti prične izvajati šele po potrditvi izpolnjevanja pogojev s strani ministrstva. **Vsi stroški osebja, ki nastanejo pred pridobitvijo soglasja s strani ministrstva, so neupravičeni stroški.**

Kadar pride do zamenjave strokovnih sodelavcev ali pridružitve dodatnih (novih) strokovnih sodelavcev tekom izvajanja projekta, se pri preverjanju izpolnjevanja pogoja glede delovnih izkušenj kot obdobje zadnjih 5 (petih) let upošteva obdobje zadnjih 5 (petih) let do vključno zadnjega dne v mesecu pred oddajo vloge za zamenjavo strokovnega sodelavca oziroma za imenovanje novega (dodatnega) strokovnega sodelavca[[21]](#footnote-22).

**Z udeleženci programov SA+ lahko delajo samo ustrezno usposobljene osebe, tj. strokovni sodelavci.**

Strokovni sodelavci so odgovorni za izvedbo vseh aktivnosti programov SA+ in izvajajo večji del aktivnosti programov SA+. Pri izvedbi posameznih vsebin (npr. delavnic, seminarjev ipd.) lahko sodelujejo z drugimi strokovnjaki (zunanjimi sodelavci), **pri čemer pa ni dovoljeno, da zunanji sodelavci prevzamejo izvedbo celotnega modula ali sklopa aktivnosti.** Tudi v primeru, ko posamično aktivnost izvaja zunanji strokovnjak, morajo strokovni sodelavci sodelovati pri izvedbi aktivnosti, tj. biti prisotni, sodelovati pri opredelitvi vsebine ipd.

* + 1. **Podporno osebje**

Pri izvedbi projekta lahko sodeluje tudi t. i. podporno osebje, ki lahko opravlja npr. administrativna dela, koordinacijo, mreženje. Osebam, ki opravljajo spremljevalne naloge na projektu, ni potrebno izpolnjevati pogojev glede izobrazbe, delovnih izkušenj in dodatnih znanj, ki so z besedilom javnega razpisa in razpisne dokumentacije zahtevani za strokovne sodelavce.

Podporno osebje **ne sme samostojno** izvajati vsebinskih nalog projekta, ki so po posameznih modulih navedene v poglavju 7.2 javnega razpisa. Prav tako podporno osebje ne sme izvajati individualnega dela z udeleženci programov.

**V pravni podlagi (pogodba o zaposlitvi/aneks k pogodbi o zaposlitvi, podjemna pogodba ali avtorska pogodba), s katero se osebo razporedi za delo na projektu SA+, mora biti jasno in nedvoumno navedeno, ali bo oseba na projektu opravljala naloge strokovnega sodelavca ali naloge podpornega osebja.**

1. **MERILA ZA OCENJEVANJE**

Strokovna komisija za izvedbo tega javnega razpisa bo pravočasno prispele in formalno popolne vloge, ki bodo izpolnjevale vse pogoje za kandidiranje na javnem razpisu, ocenila po merilih za ocenjevanje vlog.

Ocenjevalci bodo pri podeljevanju točk upoštevali naslednjo ocenjevalno lestvico:

|  |  |
| --- | --- |
| **Št. točk** | **Ocena** |
| 2 | povsem ustrezno |
| 1 | delno ustrezno |
| 0 | neustrezno/nesprejemljivo |

V spodnji tabeli so dodatno opisana merila in prikazan način ocenjevanja.

|  |  |  |  |
| --- | --- | --- | --- |
| **Merilo** | **Opis merila** | | **Točkovanje** |
| 1. **USTREZNOST PROJEKTA** | | | **Možnih največ 10 točk** |
| * 1. Utemeljitev projekta | Projekt prepoznava potrebe oseb iz ciljne skupine javnega razpisa ter jasno opredeljuje, kako bo izvedba projekta pripomogla k blaženju oziroma odpravljanju njihovih težav. | **0** – neustrezno/nesprejemljivo  **1** – delno ustrezno  **2** – povsem ustrezno | |
| * 1. Poznavanje okolja izvedbe projekta SA+ | Prijavitelj izkazuje dobro poznavanje okolja, v katerem se bo projekt SA+ izvajal, in prepoznava priložnosti za nadaljnji razvoj udeležencev in možnosti za njihovo vključevanje na trg dela. Analiza je podkrepljena s konkretnimi podatki iz okolja, za katerega se podaja prijava (npr. statistični podatki ipd.). | **0** – neustrezno/nesprejemljivo  **1** – delno ustrezno  **2** – povsem ustrezno | |
| * 1. Usklajenost projekta z namenom in cilji javnega razpisa | Namen in cilji projekta so ustrezno opredeljeni in so skladni z namenom in cilji javnega razpisa. Cilji so kvantificirani ter objektivno preverljivi (opredeljeni viri informacij). | **0** – neustrezno/nesprejemljivo  **1** – delno ustrezno  **2** – povsem ustrezno | |
| * 1. Ustreznost metod dela | Predlagane metode dela so jasno opredeljene in bodo zagotovile doseganje zastavljenih ciljev javnega razpisa. Predlagane so nove/inovativne metode dela. Predvidene metode dela so prilagojene različnim ciljnim skupinam. | **0** – neustrezno/nesprejemljivo  **1** – delno ustrezno  **2** – povsem ustrezno | |
| * 1. Ustreznost in usklajenost projektnih aktivnosti | Načrtovane aktivnosti so jasno opredeljene in ustrezajo prepoznanim potrebam oseb iz ciljnih skupin. Jasno je utemeljeno, kako bodo prispevale k izboljšanju njihove socialne vključenosti in povečanju zaposlitvenih možnosti. | **0** – neustrezno/nesprejemljivo  **1** – delno ustrezno  **2** – povsem ustrezno | |
| 1. **IZVEDLJIVOST PROJEKTA** | | | **Možnih največ 6 točk** |
| 1. Izvedljivost načrtovanih projektnih aktivnosti | Aktivnosti projekta so smiselno načrtovane, terminsko ustrezno razporejene glede na predvidene obvezne faze in module programa SA+ in realno izvedljive v predvidenem času. | **0** – neustrezno/nesprejemljivo  **1** – delno ustrezno  **2** – povsem ustrezno | |
| 1. Opredelitev tveganj in ukrepov za odpravo tveganj | Prepoznana so kritična tveganja in problemi, ki bi lahko ogrozili izvedbo projekta. Jasno so opredeljeni predvideni ukrepi za njihovo odpravo. | **0** – neustrezno/nesprejemljivo  **1** – delno ustrezno  **2** – povsem ustrezno | |
| 1. Načrt vodenja in upravljanja projekta | V načrtu vodenja projekta je natančno in jasno predstavljena organizacijska struktura upravljanja, vodenja in koordinacije projekta. Ustrezno so pojasnjeni procesi odločanja v projektu. V primeru projektnega partnerstva so jasno razvidne vloge vsakega izmed projektnih partnerjev, ki se dopolnjujejo in ne prekrivajo. Jasno so opredeljeni načini reševanja morebitnih konfliktov. | **0** – neustrezno/nesprejemljivo  **1** – delno ustrezno  **2** – povsem ustrezno | |
| 1. **USPOSOBLJENOST ZA IZVEDBO PROJEKTA** | | | **Možne največ 2 točke** |
| 1. Reference prijavitelja in projektnih partnerjev | Prijavitelj in projektni partnerji imajo v obdobju zadnjih 5 (petih) let[[22]](#footnote-23) reference na področju vodenja ali izvajanja projektov, vezanih na delo s ciljno skupino javnega razpisa in/ali na vsebinskem področju javnega razpisa, tj. na področju **izvajanja programov za izboljšanje socialne vključenosti in povečanje zaposlitvenih možnosti oziroma približevanje vstopu na trg dela.**  Upoštevajo se projekti, ki so bili **sofinancirani** **z javnimi** **viri** SLO (proračun RS, proračuni občin, blagajne javnega financiranja), EU sredstvi ali drugimi mednarodnimi viri (npr. norveški ali EGP finančni mehanizem). V kolikor so bili projekti sofinancirani izključno z zasebnimi viri, se pri ocenjevanju ne upoštevajo. Upoštevajo se projekti, pri katerih so bili prijavitelji/projektni partnerji v vlogi prijavitelja/projektnega partnerja in ne npr. v vlogi zunanjega izvajalca. | **0** – prijavitelj in/ali kateri koli izmed projektnih partnerjev ima/jo manj kot 1 leto izkušenj[[23]](#footnote-24)  **1** – prijavitelj in vsak projektni partner imajo 1-3 let izkušenj  **2** – prijavitelj in vsak projektni partner imajo več kot 3 leta izkušenj | |
| 1. **ZAGOTAVLJANJE TRAJNOSTI** | | | **Možne največ 4 točke** |
| 1. Zagotavljanje trajnosti projektnih rezultatov | Jasno je opredeljeno na kakšen način bo zagotovljena trajnost projektnih rezultatov ter ali in kako bo zagotovljeno nadaljevanje aktivnosti po zaključku projekta. | **0** – neustrezno/nesprejemljivo  **1** – delno ustrezno  **2** – povsem ustrezno | |
| 1. Načrt spremljanja udeležencev po izhodu iz programa SA+ | Pripravljen je ustrezen načrt spremljanja udeležencev po zaključku 2. faze programa SA+ oz. po izhodu posameznega udeleženca iz programa SA+. | **0** – neustrezno/nesprejemljivo  **1** – delno ustrezno  **2** – povsem ustrezno | |
| 1. **SPECIFIČNA MERILA** | | | **Možnih največ 8 točk** |
| 1. Sodelovanje z deležniki na trgu dela na lokalni/regionalni ravni[[24]](#footnote-25) | Projekt se bo izvajal v sodelovanju z deležniki na trgu dela na lokalni/regionalni ravni (npr. podjetji, socialnimi podjetji ipd.).  *\*(dokazilo: Priloga št. 17: Pismo o nameri)* | **0** – sodelovanje ni predvideno  **1** – sodelovanje z enim ali dvema deležnikoma  **2** – sodelovanje z najmanj tremi deležniki | |
| 1. Sodelovanje z drugimi deležniki na lokalni/regionalni ravni | Projekt se bo izvajal v sodelovanju z drugimi deležniki na lokalni/regionalni ravni (npr. izobraževalnimi ustanovami, občinami, nevladnimi organizacijami, večgeneracijskimi centri, večnamenskimi romskimi centri ipd.).  *\*(dokazilo: Priloga št. 17: Pismo o nameri)* | **0** – sodelovanje ni predvideno  **1** – sodelovanje z enim ali dvema deležnikoma  **2** – sodelovanje z najmanj tremi deležniki | |
| 1. Načrt izmenjave izkušenj, rezultatov in dobrih praks z drugimi izvajalci programov SA+ | Projektne aktivnosti predvidevajo izmenjavo izkušenj, rezultatov in dobrih praks z drugimi izvajalci programov SA+. Načrt sodelovanja je jasno opredeljen. | **0** – neustrezno/nesprejemljivo  **1** – delno ustrezno  **2** – povsem ustrezno | |
| 1. Načrt sodelovanja z deležniki | Jasno in konkretno je prikazan načrt sodelovanja z deležniki. Predvideno in prikazano je sodelovanje tako z deležniki, ki so že podali pismo podpore, kot tudi način nagovarjanja in krepitve sodelovanja z deležniki, ki pisma podpore niso podali, pa bi sodelovanje z njimi prispevalo k doseganju ciljev projekta. V načrtu je jasno opredeljen predviden način sodelovanja. | **0** – neustrezno/nesprejemljivo  **1** – delno ustrezno  **2** – povsem ustrezno | |
| **Skupno število točk** |  | **30** | |

Največje skupno možno število doseženih točk je **30.**

Projekt, ki bo pri katerem koli podmerilu pri merilu ustreznost projekta (merilo 1) in/ali podmerilu izvedljivost načrtovanih projektnih aktivnosti (podmerilo 2.1) dosegel 0 točk, bo zavrnjen.

Sofinancirani bodo projekti, ki bodo v okviru posameznega razpisanega območja izvedbe projekta dosegli najvišje število točk, ob pogoju, da bodo dosegli minimalni kakovostni kriterij, tj. bodo na osnovi ocenjevanja dosegli skupaj **najmanj 15 točk.**

V primeru, da več prijaviteljev v posameznem razpisanem območju doseže enako število točk, bodo imele prednost pri izboru vloge, ki bodo prejele večje število točk pri merilih 1, 3, 2, 5 in 4, in sicer v tem vrstnem redu. V primeru, da bo število točk še vedno enako, bodo vloge obravnavane po vrstnem redu prejema na ministrstvo.

1. **POSTOPEK IN NAČIN IZBORA PREJEMNIKOV SREDSTEV – STROKOVNO OCENJEVANJE**

Strokovna komisija bo opravila pregled formalno popolnih vlog. Preverila bo izpolnjevanje pogojev za kandidiranje na javnem razpisu, določenih v poglavju 8 javnega razpisa, in ocenila formalno popolno vlogo na podlagi meril, določenih v poglavju 9 javnega razpisa.

V postopku ocenjevanja bodo formalno popolne vloge najprej preverjene glede na pogoje za kandidiranje na javnem razpisu, določene v poglavju 8 tega javnega razpisa. V kolikor bo strokovna komisija ugotovila, da projekt in/ali prijavitelj/projektni partner ne izpolnjuje vseh pogojev, bo vloga zavrnjena in ne bo predmet ocenjevanja na podlagi meril za ocenjevanje.

Vse formalno popolne vloge, ki bodo izpolnjevale pogoje za kandidiranje na javnem razpisu, bodo ločeno ocenili trije člani strokovne komisije. Končna ocena strokovne komisije se bo oblikovala na podlagi povprečja podeljenih končnih ocen posameznih ocenjevalcev.

Za sofinanciranje bodo predlagani projekti, ki bodo v okviru posameznega razpisanega območja izvedbe projekta dosegli **minimalni kakovostni kriterij, tj. bodo na osnovi ocenjevanja dosegli najmanj 15 točk** in bodo hkrati v okviru posameznega razpisanega območja izvedbe projekta dosegli najvišje število točk.

V primeru, da za posamezno razpisano območje noben prijavitelj ne bi zbral zadostnega števila točk za dosego minimalnega kakovostnega kriterija, ali če za posamezno razpisano območje ne bo prispela nobena vloga, se finančna sredstva za to območje **ne dodelijo, niti se ne prenesejo za sofinanciranje projektov v druga razpisana območja.**

V primeru, da več prijaviteljev v posameznem razpisanem območju doseže enako število točk, bodo imele prednost pri izboru vloge, ki bodo prejele večje število točk pri merilih 1, 3, 2, 5 in 4, in sicer v tem vrstnem redu. V primeru, da bo število točk še vedno enako, bodo vloge obravnavane po vrstnem redu prejema na ministrstvo.

Strokovna komisija lahko na podlagi pregleda vlog oceni, da posamezne predlagane aktivnosti projekta niso upravičene do sofinanciranja ter od prijavitelja zahteva prilagoditev načrta aktivnosti projekta ter finančnega načrta projekta. V primeru, da se prijavitelj ne bo strinjal s predlagano spremembo aktivnosti projekta oziroma finančnega načrta projekta ali se ne bo odzval v roku in na način, ki bo določen v pozivu, se šteje, da odstopa od vloge.

Strokovna komisija lahko od prijaviteljev zahteva tudi dodatna pojasnila oziroma obrazložitve o prijavljenem projektu, predloženih dokazilih, aktivnostih in načrtovanih stroških. V primeru, da pojasnila ne bodo posredovana v roku in na način, ki bo določen v pozivu, ali v primeru, da bo strokovna komisija ocenila, da pojasnila niso ustrezna, bo strokovna komisija vlogo ocenila na podlagi obstoječih podatkov.

Poziv za posredovanje sprememb aktivnosti projekta ter dodatnih pojasnil se bo prijaviteljem posredoval po elektronski pošti na elektronski naslov prijavitelja, naveden na prijavnem obrazcu.

1. **OBRAZCI IN PRILOGE**
   1. **Prijavni obrazci**

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu, in so sestavni del vloge:

* Obrazec št. 1: Prijavnica
* Obrazec št. 2: Finančni načrt
* Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev
  1. **Priloge, ki so del razpisne dokumentacije**

Razpisni dokumentaciji so priložene priloge, ki morajo biti izpolnjene v skladu z navodili na posamezni prilogi, in so sestavni del vloge:

* Priloga št. 1: Vzorec pogodbe o sofinanciranju (ni potrebno priložiti k vlogi)
* Priloga št. 2: Vzorec partnerskega sporazuma (ni potrebno priložiti k vlogi)
* Priloga št. 3: Vzorec pogodbe o vključitvi osebe v izvajanje programa socialne aktivacije+ (ni potrebno priložiti k vlogi)
* Priloga št. 4: Označba vloge
* Priloga št. 5: Kraji izvedbe projektov (ni potrebno priložiti k vlogi)
* Priloga št. 6: Specifična navodila upravičencem za izvajanje programov v okviru Javnega razpisa za sofinanciranje projektov socialne aktivacije+ (ni potrebno priložiti k vlogi)
  + Priloga št. 6a: Tolmačenje kazalnikov rezultata (ni potrebno priložiti k vlogi)
  + Priloga št. 6b: Finančno poročilo (ni potrebno priložiti k vlogi)
* Priloga št. 7: Kontrolni seznam za ukrep – DNSH
* Priloga št. 8: Podatki o dejanskih lastnikih (ni potrebno priložiti k vlogi)
* Priloga št. 9: Življenjepis (CV) za strokovne sodelavce

### Priloge, ki niso del razpisne dokumentacije in jih morajo prijavitelji oziroma projektni partnerji priložiti sami

* Priloga št. 10: Kopija potrdila o zahtevani izobrazbi za strokovne sodelavce
* Priloga št. 11: Kopije dokazil za izkazovanje pridobljenih dodatnih znanj oziroma udeležbe na usposabljanjih/izobraževanjih/specializaciji
* Priloga št. 12: Dokazilo o znanju slovenskega jezika (za sklop 2)
* Priloga št. 13: Dokazilo o znanju tujega jezika (za sklop 2)
* Priloga št. 14: Dokazilo o opravljeni nacionalni poklicni kvalifikaciji (za sklop 3, če je relevantno)
* Priloga št. 15: Izpis iz zemljiške knjige, najemna pogodba ali drug pravni akt, iz katerega je razvidna ureditev medsebojnih pravic in obveznosti, vezanih na nepremičnino
* Priloga št. 16: Načrt prostorov oziroma izris tlorisa prostorov, iz katerega je razvidna zahteva glede velikosti in razdelitve prostorov
* Priloga št. 17: Pismo o nameri

Republika Slovenija

Ministrstvo za delo, družino, socialne zadeve in enake možnosti

1. Aplikacija SA je sodobna informacijska podpora izvajanju programov SA+ in predstavlja enotno vstopno točko za spremljanje izvajanja programov. [↑](#footnote-ref-2)
2. Skladno s pogodbo o sofinanciranju lahko ministrstvo potrdi utemeljene razloge, če so le ti nastali po sklenitvi pogodbe o sofinanciranju, niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti. [↑](#footnote-ref-3)
3. Kot pretekli javni razpisi za sofinanciranje projektov socialne aktivacije v pristojnosti ministrstva se upoštevajo naslednji javni razpisi:

   Javni razpis za sofinanciranje projektov »Razvoj in izvajanje dolgih programov socialne aktivacije ter povezovanje z zaposlitvenimi programi« (Uradni list RS, št. 6/17),

   Javni razpis za sofinanciranje projektov »Razvoj in izvajanje kratkih programov socialne aktivacije« (Uradni list RS, št. 16/17),

   Dodatni javni razpis za sofinanciranje projektov »Razvoj in izvajanje dolgih programov socialne aktivacije ter povezovanje z zaposlitvenimi programi« (Uradni list RS, št. 20/17),

   Javni razpis za sofinanciranje projektov »Razvoj in izvajanje programov socialne aktivacije« (Uradni list RS, št. 62/17) in

   Javni razpis za sofinanciranje projektov socialne aktivacije (Uradni list RS, št. 32/19). [↑](#footnote-ref-4)
4. Najemna pogodba je lahko sklenjena pod razveznim pogojem, in sicer tako, da velja za celotno obdobje izvajanja projekta zgolj v primeru izbora prijavitelja na tem javnem razpisu. [↑](#footnote-ref-5)
5. Kot dodatna znanja se ne upoštevajo potrdila o opravljenih strokovnih izpitih, upoštevajo pa se potrdila o udeležbi na pripravah za opravljanje strokovnih izpitov. Prav tako se kot dodatna znanja ne upoštevajo predmetniki izobraževalnih programov, s katerimi je oseba pridobila 6/2. stopnjo izobrazbe, saj se navedeno upošteva že pri preverjanju izpolnjevanja pogoja glede izobrazbe in se zato ne more upoštevati še kot nadgradnja znanja oziroma kot dodatna znanja, kot je določeno v javnem razpisu. Upoštevajo se zgolj predmetniki izobraževalnih programov, s katerimi je oseba pridobila višjo stopnjo izobrazbe, kot je zahtevana z javnim razpisom. Navedeno velja za vse tri sklope javnega razpisa. [↑](#footnote-ref-6)
6. Upošteva se obdobje zadnjih 5 (petih) let do vključno zadnjega dne v mesecu pred rokom, določenim za oddajo vloge na javni razpis, tj. obdobje od 1. 5. 2019 do 30. 4. 2024. [↑](#footnote-ref-7)
7. Zaradi specifike udeleženk morajo biti strokovni sodelavci, ki bodo izvajali programe SA+ za projekte v okviru sklopa 2, ženskega spola. [↑](#footnote-ref-8)
8. Upošteva se obdobje zadnjih 5 (petih) let do vključno zadnjega dne v mesecu pred rokom, določenim za oddajo vloge na javni razpis, tj. obdobje od 1. 5. 2019 do 30. 4. 2024. [↑](#footnote-ref-9)
9. Upošteva se obdobje zadnjih 5 (petih) let do vključno zadnjega dne v mesecu pred rokom, določenim za oddajo vloge na javni razpis, tj. obdobje od 1. 5. 2019 do 30. 4. 2024. [↑](#footnote-ref-10)
10. Zaradi specifike udeleženk morajo biti strokovni sodelavci, ki bodo izvajali programe SA+ za projekte v okviru sklopa 3, ženskega spola. [↑](#footnote-ref-11)
11. Upošteva se obdobje zadnjih 5 (petih) let do vključno zadnjega dne v mesecu pred rokom, določenim za oddajo vloge na javni razpis, tj. obdobje od 1. 5. 2019 do 30. 4. 2024. [↑](#footnote-ref-12)
12. Upošteva se obdobje zadnjih 5 (petih) let do vključno zadnjega dne v mesecu pred rokom, določenim za oddajo vloge na javni razpis, tj. obdobje od 1. 5. 2019 do 30. 4. 2024. [↑](#footnote-ref-13)
13. Življenjepis za strokovne sodelavce mora biti obvezno pripravljen na obrazcu, ki je Priloga št. 9 razpisne dokumentacije. [↑](#footnote-ref-14)
14. V kolikor bo v točki 8.2 Obrazca št. 1: Prijavnica navedeno usposabljanje/izobraževanje/specializacija, za katero ob oddaji vloge na javni razpis ne bodo priložene kopije dokazil za izkazovanje pridobljenih dodatnih znanj oziroma udeležbe na usposabljanjih/izobraževanjih/specializaciji, prijavitelji ne bodo pozvani k dopolnitvi, temveč se navedeno usposabljanje/izobraževanje/specializacija ne bo upoštevalo pri preverjanju izpolnjevanja pogojev. Navedeno velja za vse tri sklope javnega razpisa. [↑](#footnote-ref-15)
15. Življenjepis za strokovne sodelavce mora biti obvezno pripravljen na obrazcu, ki je Priloga št. 9 razpisne dokumentacije. [↑](#footnote-ref-16)
16. Življenjepis za strokovne sodelavce mora biti obvezno pripravljen na obrazcu, ki je Priloga št. 9 razpisne dokumentacije. [↑](#footnote-ref-17)
17. Kot ustrezno dokazilo o znanju slovenskega jezika se upošteva dokazilo o opravljenih najmanj 4 (štirih) razredih v slovenski šoli (spričevalo), dokazilo o opravljenem tečaju slovenskega jezika v trajanju najmanj 60 ur ali potrdilo uradno pooblaščene izobraževalne ustanove o uspešno opravljenem izpitu iz znanja slovenščine na osnovni ravni. [↑](#footnote-ref-18)
18. Življenjepis za strokovne sodelavce mora biti obvezno pripravljen na obrazcu, ki je Priloga št. 9 razpisne dokumentacije. [↑](#footnote-ref-19)
19. Življenjepis za strokovne sodelavce mora biti obvezno pripravljen na obrazcu, ki je Priloga št. 9 razpisne dokumentacije. [↑](#footnote-ref-20)
20. Življenjepis za strokovne sodelavce mora biti obvezno pripravljen na obrazcu, ki je Priloga št. 9 razpisne dokumentacije. [↑](#footnote-ref-21)
21. Primer: Prijavitelj dne 25. 2. 2025 odda vlogo za imenovanje novega (dodatnega) strokovnega sodelavca. Pri preverjanju izpolnjevanja pogoja glede delovnih izkušenj za novega (dodatnega) strokovnega sodelavca se kot ustrezne lahko upoštevajo delovne izkušnje, pridobljene v obdobju od 1. 2. 2020 do 31. 1. 2025. [↑](#footnote-ref-22)
22. Upošteva se obdobje zadnjih 5 (petih) let do vključno zadnjega dne v mesecu pred rokom, določenim za oddajo vloge na javni razpis, tj. obdobje od 1. 5. 2019 do 30. 4. 2024. [↑](#footnote-ref-23)
23. Pri dodeljevanju točk pri podmerilu 3.1 se upoštevajo izkušnje vseh pravnih oseb, ki sestavljajo projektno partnerstvo. Primer: prijavitelj in en projektni partner imata 2 leti izkušenj, en projektni partner pa ima manj kot 1 leto izkušenj – dodeli se 0 točk. Za dodelitev 1 točke bi morali imeti vsi trije 1-3 let izkušenj. [↑](#footnote-ref-24)
24. Pri dodeljevanju točk pri podmerilih 5.1 in 5.2 velja, da se isti deležnik upošteva samo pri enem podmerilu. [↑](#footnote-ref-25)